ผ่าตัดกระดูกดามเหล็กวันที่24 มิย. 63 กระดูกหักแขนข้างซ้าย หัก2ฝั่ง ฝั่งนึ่งหักแบบเกย อีกฝั่งหักแต่ยังไม่แยกออกจากกันทำให้ดูเหมือนหักไม้เสียบ ตอนนี้ระยะยาว1เดือนแล้ว สามารถรับแรงกระแทกได้ยังหรือมากแค่ไหน สามารถขับรถได้ยัง พอดีจะทำงานครับตอนนี้ลำบากมากๆ
สวัสดีค่ะ การมีกระดูกหักที่แขนนั้น ถ้าหักหรือเคลื่อนมาก แพทย์จอาจจะต้องผ่าตัดใส่เหล็กดามเข้าไปด้วยซึ่งหลังการทำการผ่าตัดนั้น ควรจะพักการใช้งาน งดการรับแรงกระแทก งดการออกกำลังกายหนักๆที่แขนข้างดังกล่าวไปก่อนประมาณ 4-8 สัปดาห์ การขับรถนั้นแนะนำสอบถามแพทย์ที่ดูแลโดยตรง โดยต้องขึ้นอยู่กับอายุของแต่ละคนด้วย ร่วมกับต้องอาศัยผลเอ็กซเรย์ตอนไปติดตามการรักษากับแพทย์ เพื่อดูว่ากระดูกติดดีหรือยัง เพราะการขับรถอาจจะต้องมีช่วงที่ต้องหมุนหรือบิดแขน ซึ่งอาจทำให้กระดูกที่ดามไม่เข้าที่ได้ แต่ส่วนใหญ่แล้วประมาณ 2 เดือนหลังผ่าตัดก็มักจะใช้งานแขนได้ใกล้เคียงคนปกติค่ะ แนะนำการกลับไปติดตามอาการกับแพทย์ตามนัดและสอบถามแพทย์ที่ดูแลอีกครั้ง